stanford-oval/wikipedia huggingface dataset:
Dynamo Riihimäki
Edustusjoukkue > Tie II-divisioonasta Käsipalloliigaan

Dynamo Riihimäen historia alkoi vuodenvaihteessa 2010–2011, kun seuran perustajajäseniin kuuluvat Olli Kuparinen, Viljami Saastamoinen ja Jimi Kalliomäki päättivät perustaa käsipallojoukkueen, joka toisi yhteen ikäluokat 1987–1989. Seuran pelaajisto koostui pääasiassa pelaajista, jotka olivat joko ehtineet jo lopettaa käsipalloilun kokonaan tai pitivät välivuotta lajista. Kyseistä ikäluokkaa pidetäänkin yhtenä menestyneimmistä riihimäkeläisessä käsipallossa.
Dynamo Riihimäki aloitti taipaleensa kaudella 2011–2012 käsipallon II-divisioonassa, menestyen siellä kohtalaisen hyvin, sijoittuen lopulta runkosarjassa kolmanneksi ja alemmassa loppusarjassa toiseksi.
Kausi 2012–2013 päättyi juhliin, seuran noustessa II-divisioonasta I-divisioonaan. Merkityksellisen kaudesta teki se, että edustusjoukkue ei menettänyt kauden aikana pistettäkään.
Dynamon edustusjoukkue jatkoi menestyksekästä taivaltaan myös seuraavana kautena. Seuran historian ensimmäinen I-divisioonakausi päättyi niin ikään nousujuhliin, Dynamo Riihimäki oli tehnyt vakuuttavan nousun II-divisioonasta aina käsipallon SM-liigaan kolmessa kaudessa.
Seuran pelaajisto koostuu pääasiassa Riihimäkeläisen käsipallojuniorityön tuotoksista, seura on myös saanut jäsenikseen edustusjoukkueen lisäksi kakkosjoukkueen sekä uusimpana lisäyksenä, A-juniorijoukkueen.
Edustusjoukkue > Putoaminen liigasta ja tulevaisuus

Dynamo Riihimäki pelasi SM-liigassa lopulta vuoteen 2017 asti, jolloin seura putosi liigasta. Liigasta puotoamisen jälkeen, Dynamo yhdisti toimintansa paikalliskilpailija Cocksin kanssa. Dynamon sarjapaikka I-divisioonassa siirtyi Cocksin akatemiajoukkueelle, jonka rungon muodosti edelliskauden akatemiajoukkueen junioripelaajat, sekä Dynamon edelliskauden edustusjoukkueen ja  A-nuorten SM-sarjaa pelanneen A-juniorijoukkueen pelaajat. Dynamo jatkoi kilpatoimintaansa II- ja III-divisioonajoukkueiden voimin.
Aiheesta muualla

http://dynamoriihimaki.com/kasipallo/ (Arkistoitu – Internet Archive)
Erkki Luoto

Erkki Veli Luoto (18. lokakuuta 1905 Antrea – 6. heinäkuuta 1980) oli suomalainen kauppias, osuustoimintaliikkeen vaikuttaja ja yritysjohtaja, joka sai kauppaneuvoksen arvonimen.
Luodon vanhemmat olivat koneenhoitaja August Wilhelm Luoto ja Ida Pesonen ja puoliso vuodesta 1931 kirjanpitäjä Aili Aleksandra Lähteinen. Luoto kävi kansakoulun 1918 ja Kulutusosuuskuntien Keskusliiton Osuuskauppakoulun 1929. Hän myös suoritti kursseja kirjeopistossa, kävi liikkeenjohdon jatkokoulutuksen ja teki lukuisia opintomatkoa useisiin eri maihin.
Luoto oli Keski-Karjalan Osuusliikkeen myyjä ja myymälänhoitaja 1921–1927 sekä myymäläintarkastaja Hiitolassa 1931–1935, Loimaan Osuusliikkeen keskusvarastonhoitaja 1928–1929 ja toimitusjohtaja 1930, Sisä-Savon Osuusliikkeen toimitusjohtaja Suonenjoella 1936–1941, Osuusliike Keski-Suomen toimitusjohtaja Keuruulla 1941–1953 ja Osuuskauppa Mäki-Matin toimitusjohtaja ja johtokunnan puheenjohtaja Jyväskylässä 1953–1970. Hän oli myös Asuntokeskuskunta Jyväskylän Hakan toimitusjohtaja 1953–1973.
Luodolla oli useita osuustoiminnallisia ja muita luottamustehtäviä. Keuruun kunnanvaltuuston jäsen hän oli 1946–1953 ja puheenjohtaja 1948–1953 ja Jyväskylän kaupunginhallituksen jäsen 1963–1968 ja kaupunginvaltuuston jäsen 1963–1972 ja puheenjohtaja 1969–1972. Sotilasarvoltaan Luoto oli reservin alikersantti. Hän sai kauppaneuvoksen arvonimen 1964.
Enoki (1918)

| Enoki / 榎 |
| --- | --- |

Aluksen vaiheet
Rakentaja:  Maizurun laivastoarsenaali
Kölinlasku:  1. lokakuuta 1917
Laskettu vesille:  5. maaliskuuta 1918
Palveluskäyttöön:  30. huhtikuuta 1918
Tekniset tiedot
Uppouma:  850 t (normaali) 1 100 t (kuormattu)
Pituus:  85,8 m (vesiraja)
Leveys:  7,7 m
Syväys:  2,3 m
Koneteho:  17 500 shp
Nopeus:  31,5 solmua
Miehistöä:  110
Aseistus
Aseistus:  3 × 120 mm/45 -tykkiä 2 × 7,7 mm konekivääriä 6 × 452 mm torpedoputkea
Enoki (jap. 榎) oli keisarillisen Japanin laivaston 1918 valmistunut Enoki-luokan hävittäjä.
Valmistus

Alus tilattiin vuoden 1917 hankinnoissa Maizurun laivastontelakalta, missä köli laskettiin 1. lokakuuta 1917. Alus laskettiin vesille 5. maaliskuuta 1918 ja valmistui kaksi kuukautta myöhemmin 30. huhtikuuta.
Palvelus

Alus muutettiin 1. kesäkuuta 1930 miinanraivaajaksi nimellä W-10. Se siirrettiin tukitehtäviin 1. heinäkuuta 1936.
FRETILIN

FRETILINin lippu
Frente Revolucionária de Timor-Leste Independente (FRETILIN) (suom. Itsenäisen Itä-Timorin vallankumouksellinen rintama) oli Itä-Timorin itsenäisyydestä taisteleva sissiliike ja maan itsenäistyttyä poliittinen puolue. Se on Sosialistisen internationaalin tarkkailijajäsen.
FRETILINiä oli perustamassa mm. Francisco Xavier do Amaral vuonna 1974, tuolloin nimellä Associação Social-Democrata Timorense. FRETILIN taisteli aluksi portugalilaisia vastaan ja sittemmin Indonesiaa vastaan 1974–1998. José Ramos Horta oli puolueen puhemiehenä maanpaossa vuoteen 1988 asti. Indonesian mukaan Kiinan kansantasavallan avustama FRETILIN oli kommunistinen, joten Yhdysvallat ja Australia tukivat Indonesiaa sitä vastaan. Falintil oli FRETILINin sotilaallinen osa.
Ensimmäisissä itsenäistymisen jälkeen järjestetyissä vaaleissa 2001 FRETILIN sai 57,4 prosenttia äänistä ja 55 paikkaa 88 paikkaisessa parlamentissa.
Embryonic Anomaly

| Embryonic Anomaly Rings of Saturn |
| --- | --- | --- |

Studioalbumin tiedot
 Julkaistu: 2009
 Formaatti: CD
 Tuottaja(t): Bob Swanson
 Tyylilaji: deathcore, tekninen death metal
 Kesto: 35.07
 Levy-yhtiö: omakustanne Unique Leader Records (2010)
Rings of Saturnin muut julkaisut
|   | Embryonic Anomaly 2009 | Dingir 2012 |
Embryonic Anomaly on yhdysvaltalaisen deathcore-yhtyeen Rings of Saturnin ensimmäinen studioalbumi. Se julkaistiin omakustanteena vuonna 2009 sekä uudelleen Unique Leader Recordsin kautta toukokuussa 2010.
Kappaleet

Invasion – 4.07
Seized and Devoured – 4.03
Abducted – 4.07
Final Abhorrent Dream – 5.03
Corpses Thrown Across the Sky – 4.04
Embryonic Anomaly – 3.25
Annihilating the Pure – 4.53
Grinding of Internal Organs – 4.28
End of Humanity – 0.57
Kokoonpano

Peter Pawlak – laulu
Lucas Mann – kitara, bassokitara, kosketinsoitin
Brent Silletto – rummut
Kokoonpano > Muut tekijät

Tony Koehl – kansikuva
Bob Swanson – tuottaja, miksaaja, masteroija
Aiheesta muualla

Embryonic Anomaly Discogsissa. (englanniksi)
Albumi Embryonic Anomaly Encyclopaedia Metallum -sivustolla (englanniksi)
End of the Night

| ”End of the Night” The Doors |
| --- | --- | --- |

Singlen tiedot
 Albumilta: The Doors
 A-puoli: ”Break On Through (To the Other Side)”
 Äänitetty : elokuu 1966
 Julkaistu: tammikuu 1967
 Tuottaja(t): Paul A. Rothchild
 Tyylilaji: psykedeelinen rock, acid rock, bluesrock
 Kesto: 02.52
 Levy-yhtiö: Elektra
The Doorsin muut singlet
|   | ”Break On Through (To the Other Side)” / ”End of the Night” 1967 | ”Light My Fire” / ”The Crystal Ship” 1967 |
End of the Night on yhdysvaltalaisen rockyhtyeen The Doorsin kappale yhtyeen esikoisalbumilta The Doors (1967). Kappale ja osa sen sanoituksista saivat inspiraatiota vuoden 1932 ranskalaisesta novellista Niin kauas kuin yötä riittää, jonka on kirjoittanut Louis-Ferdinand Céline.
FSA

Lyhennettä FSA voidaan käyttää seuraavista organisaatioista:
Finlands Svenska Arbetarförbund
Vapaan Syyrian armeija (engl. Free Syrian Army), Syyrian maltillisten kapinallisryhmien katto-organisaatio Syyrian sisällissodassa
Venäjän avaruusjärjestö (engl. Federal Space Agency), Roskosmos, avaruustutkimuksesta ja avaruuslennoista vastuussa oleva järjestö Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FSA”, voi hakea sivunnimihaulla, laajalla sivunnimihaulla tai tekstihaulla.
FSB (täsmennyssivu)

FSB voi tarkoittaa jotakin seuraavista:
Federalnaja služba bezopasnosti, Venäjän turvallisuuspalvelu
Financial Stability Board, G20-järjestön elin
FöreningsSparbanken-niminen entinen pankki, nykyään osa Swedbankenia
FSB (Formacija Studio Balkanton), bulgarialainen yhtye
Suoritinväylä (front-side bus), tietokoneen dataväylä, joka kuljettaa informaatiota prosessorin ja muiden komponenttien välillä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FSB”, voi hakea sivunnimihaulla, laajalla sivunnimihaulla tai tekstihaulla.
Eragon (videopeli)

| Eragon |
| --- | --- |

Kehittäjä:  Stromfront Studios Amaze Entertainment
Julkaisija:  Sierra Entertainment
Jakelija:  Vivendi Universal Games
Julkaistu:  NA 14. marraskuuta 2006 AU  23. marraskuuta 2006 EU 24. marraskuuta 2006
Lajityyppi:  toimintaseikkailu, hack and slash
Pelimuoto:  yksinpeli, moninpeli
Ikäluokitus:  PEGI: 16Virheellinen PEGI-arvo / 12 (DS) / 7 (GBA) ESRB: T   / E10+ (GBA) BBFC: 12
Alusta:  Microsoft Windows, PlayStation 2, Xbox 360, Nintendo DS, PlayStation Portable, Game Boy Advance, mobiili
Jakelumuoto:  DVD, CD (PC), UMD, pelimoduuli
Vaatimukset:  1.4 GHz prosessori, 512 MB RAM, 128 MB näytönohjain, DirectX 9.0c
Lisää peliartikkeleitaVideopelien teemasivulla
Infobox OK   : 
Eragon on Vivendi Universal Gamesin julkaisema hack and slash -toimintaseikkailupeli. Peli julkaistiin usealle alustalle marraskuussa 2006.
Peli perustuu elokuvaan Eragon, joka perustuu kirjasarjaan Perillinen.
Pelissä pelaaja ottaa päähenkilö Eragonin roolin, mutta välillä kontrolloi myös tämän lohikäärmettä, Saphiraa.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 51/100 (PlayStation 2) 48/100 (Xbox 360)
Arvostelupisteet
Julkaisu: Pisteet
IGN: 4.7/10
IGN:n arvostelussa peli sai arvosanaksi 4.7/10.
Metacriticissä pelin Xbox 360 -versiolla on 48/100 pistettä ja PlayStation 2 -versiolla on 51/100 pistettä. Pohjois-Amerikassa peli myi yli 400 tuhatta kopiota.
Etsiväkoira Sherdock

Etsiväkoira Sherdock on Yumi Andon ja Yuki Saton luoma seitsemänosainen mangasarja. Sarjassa käsitellään lukiolaispoika Takerun ja hänen koiransa Sherdockin elämää. Sarja alkaa kun Takeru löytää Sherdockin löytökodista ja siitä tulee hänen oma koiransa. Koira on aivan toisenlainen kuin Takeru kuvitteli ja osaa puhua ihmisten kieltä.
Erakkokolibrit

| Erakkokolibrit |
| --- | --- |
 Pyrstöerakkokolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Erakkokolibrit Phaethornis  Swainson, 1827
Katso myös
   Erakkokolibrit Wikispeciesissä   Erakkokolibrit Commonsissa 
Infobox OKNimi-testi OK: 
Erakkokolibrit (Phaethornis) on kolibrien heimoon kuuluva lintusuku. Sukuun kuuluu BirdLife Internationalin mukaan 29 elävää lajia. Ne elävät neotrooppisella alueella.
Erakkokolibrilajit

Bolivianerakkokolibri (Phaethornis stuarti)
Erakkokolibri (Phaethornis longuemareus)
Guayananerakkokolibri (Phaethornis malaris)
Kalpaerakkokolibri (Phaethornis bourcieri)
Kanelierakkokolibri (Phaethornis nattereri)
Kaulurierakkokolibri (Phaethornis striigularis)
Kuparierakkokolibri (Phaethornis subochraceus)
Neulaerakkokolibri (Phaethornis philippii)
Nokierakkokolibri (Phaethornis augusti)
Partaerakkokolibri (Phaethornis squalidus)
Perunerakkokolibri (Phaethornis koepckeae)
Pikkuerakkokolibri (Phaethornis idaliae)
Pohjanerakkokolibri (Phaethornis longirostris)
Pyrstöerakkokolibri (Phaethornis superciliosus)
Ruoste-erakkokolibri (Phaethornis griseogularis)
Ruskoerakkokolibri (Phaethornis pretrei)
Sepelerakkokolibri (Phaethornis atrimentalis)
Solmioerakkokolibri (Phaethornis hispidus)
Suomuerakkokolibri (Phaethornis eurynome)
Säämiskäerakkokolibri (Phaethornis syrmatophorus)
Vaaleaerakkokolibri (Phaethornis anthophilus)
Venezuelanerakkokolibri (Phaethornis rupurumii)
Vihererakkokolibri (Phaethornis guy)
Viiksierakkokolibri (Phaethornis yaruqui)
Vyöerakkokolibri (Phaethornis ruber)
Tapajosinerakkokolibri (Phaethornis aethopygus)
Phaethornis baroni
Phaethornis mexicanus
Phaethornis porcullae
Erkki Horelli

Erkki Esko Horelli (18. toukokuuta 1916 Kokemäki – 25. huhtikuuta 1992 Kokemäki) oli suomalainen maanviljelijä ja järjestöjohtaja, joka sai maanviljelysneuvoksen arvonimen.
Horellin vanhemmat olivat maanviljelijä Frans (Ransu) Emil Horelli ja Vilma Anni Alavuo, aiemmin Ahlgren, ja puoliso vuodesta 1942 varanotaari Leeni Kaino Helena Innilä. Horelli tuli ylioppilaaksi Kokemäen yhteiskoulusta 1935 ja valmistui Helsingin yliopistosta agronomiksi ja maatalous- ja metsätieteiden kandidaatiksi 1944 ja maisteriksi 1962. Horelli oli Maataloustuottajien Satakunnan liiton toiminnanjohtaja 1945–1979 ja maanviljelijä omistamallaan Iso-Horellin tilalla Kokemäellä 1948–1988. Hänellä oli myös useita luottamustehtäviä, kuten toiminta Maataloustuottajain Keskusliiton sokerijuurikas-, mallasohra-, järjestö- ja teuraskauppavaliokunnissa. Pellervo-Seuran valtuuskuntaan Horelli kuului vuodesta 1968. Hän sai maanviljelysneuvoksen arvonimen 1972. Taiteilija Ulla Liuhala maalasi hänen muotokuvansa 1986.
Aiheesta muualla

Tuomas Möttönen: Erkki Horelli Biografiasampo.
E. J. Reinilä

Eetu Johannes (Hannes) Reinilä, nimi vuoteen 1906 saakka Edvard Rehnbäck (3. helmikuuta 1879 Oulu – 8. kesäkuuta 1951 Pirkkala) oli suomalainen oppikoulun rehtori ja siirtolapuutarhatoiminnan uranuurtaja.
Reinilän vanhemmat olivat pankinkomissaari Johan Edvard Rehnbäck (1849–1930) ja Elisabeth (Betty) Hellman (1852–1927). Hän pääsi ylioppilaaksi 1899 Oulun lyseosta ja valmistui Helsingin yliopistosta filosofian kandidaatiksi 1903 ja maisteriksi 1905.
Reinilä toimi Kemin yhteiskoulun matematiikan ja luonnonopin opettajana 1906–1914 ja matematiikan ja luonnonopin nuorempana lehtorina Tampereella Huhtimäen tyttökoulussa 1914–1943. Reinilä toimi myös tyttökoulun rehtorina. Hän oli Kemin kaupunginvaltuuston ja Tampereen kaupunginvaltuuston jäsenenä. Reinilä toimi Suomen Siirtolapuutarhaliiton puheenjohtajana vuodesta 1929 alkaen.
Suomen ensimmäinen siirtolapuutarha perustettiin Tampereen Hatanpäälle vuonna 1916 Reinilän aloitteesta ja hän toimi samana vuonna perustetun Tampereen Siirtolapuutarhayhdistyksen puheenjohtajana. Siirtolapuutarha oli Hatanpäällä vuoteen 1975 saakka jolloin se siirtyi Niihamalle. Hatanpään alueella on nykyisin Reinilän mukaan nimetyt E. J. Reinilän aukio ja E. J. Reinilän puisto.
Reinilä oli naimisissa vuodesta 1907 kirjailija Ilmari Kiannon sisaren Vilma Elina Calamniuksen (1880–1958) kanssa. Vilma Reinilä toimi maantiedon, saksankielen ja suomenkielen opettajana Kemin yhteiskoulussa, Tampereen reaalilyseossa ja Huhtimäen tyttökoulussa. Kotitalousopettaja ja keittokirjojen tekijä Edit Reinilä-Hellman ja tekstiilitaiteilija Hanna Loimaranta o. s. Reinilä olivat Eetu Reinilän sisaria.
Teoksia

Taksoitustoimen ja veronkannon uudestaan järjestäminen : alustus Suomen 4 kaupunkipäiville. Tampere 1924
Siirtolapuutarhaliike sen kehitys ja laajuus Suomessa. Suomen siirtopuutarhaliitto, Tampere 1934
Suomennoksia

Hugo Hoppe : Tosiasioita alkoholista. Otava 1916
Aiheesta muualla

E. J. Reinilä : Kaupunki palaa luontoon, Suomen Kuvalehti, 21.07.1934, nro 30, s. 22, Kansalliskirjaston digitaaliset aineistot
Tampere on Suomen siirtolapuutarhaliikkeen kehto. Nykyään on siirtolapuutarhoja meillä 6 kaupungissa ja palstoja niissä yhteensä 1.549. Suurimmat siirtolapuutarhat ovat Helsingissä ja Tampereella, Aamulehti, 27.07.1934, nro 198, s. 3, Kansalliskirjaston digitaaliset aineistot
Escobar

Escobar on latinalaisamerikkalainen sukunimi, jolla tunnetaan muun muassa seuraavat henkilöt:
Andrés Escobar (1967–1994), kolumbialainen jalkapalloilija
Arturo Escobar (s. 1952), kolumbialais-yhdysvaltalainen antropologi ja kehityskriitikko
Daniela Escobar (s. 1969), brasilialainen näyttelijä
Francisco Antonio Ceballos Escobar (s. 1958), kolumbialainen katolinen piispa
Manolo Escobar (1931–2013), espanjalainen laulaja
Nas Escobar, oik. Nasir Bin Olu Dara Jones (s. 1973), yhdysvaltalainen rap-artisti
Marisol Escobar (1930–2016), venezuelalais-yhdysvaltalainen kuvanveistäjä
Pablo Escobar (1949–1993), kolumbialainen huumerikollinen
Pedro de Escobar (n. 1465–1535), portugalilainen säveltäjä
Pêro Escobar (1400-luvulla), portugalilainen tutkimusmatkailija
Ricardo Lagos Escobar (s. 1938), Chilen presidentti 2000–2006
Rodrigo Escobar Aristizábal (s. 1939), kolumbialainen katolinen piispa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Erkki Hirvikallio

Karl Eric Haack (sukunimi vuoteen 1932 Hirvikallio; 25. toukokuuta 1912 Helsinki – 1. lokakuuta 1994) oli suomalainen suomen ja saksan kielellä kirjoittanut näytelmäkirjailija. Hän käytti kirjailijanimeä Erkki Hirvikallio.
Näytelmiä

Kovaääninen : 1-näytöksinen näytelmä. Pienviljelijäin liitto, Helsinki 1937
Elton John’s Greatest Hits Volume II

| Elton John’s Greatest Hits Volume II Elton John |
| --- | --- | --- |

Kokoelmalevyn tiedot
 Äänitetty : 1971, 1974–76
 Julkaistu: 13. syyskuuta 1977
 Tuottaja(t): Gus Dudgeon
 Tyylilaji: Pop rock, glam rock
 Levy-yhtiö: DJM Records MCA Records Polydor Records
Elton Johnin muut julkaisut
| Blue Moves 1976 | Elton John’s Greatest Hits Volume II 1977 | A Single Man 1978 |
Elton John’s Greatest Hits Volume II on Elton Johnin toinen kokoelma, joka julkaistiin vuonna 1977. Alkuperäinen vuoden 1977 versio sisältää yhden kappaleen vuodelta 1971 ja kaksi kappaletta vuodelta 1974, jotka eivät olleet ensimmäisellä kokoelmalla. Se sisältää myös hittikappaleita vuodelta 1975 ja kaksi singleä vuodelta 1976.
Arvostelut

Allmusic:
Robert Christgau: (B+)
Aiheesta muualla

Elton Johnin virallinen sivusto (englanniksi)
Elton Johnin diskografia (englanniksi)
Elton John
| 0 | 1 | 2 |
| --- | --- | --- |
Studioalbumit : Empty Sky ·  Elton John ·  Tumbleweed Connection ·  Madman Across the Water ·  Honky Château ·  Don’t Shoot Me I’m Only the Piano Player ·  Goodbye Yellow Brick Road ·  Caribou ·  Captain Fantastic and the Brown Dirt Cowboy ·  Rock of the Westies ·  Blue Moves ·  A Single Man ·  Victim of Love ·  21 at 33 ·  The Fox ·  Jump Up! ·  Too Low for Zero ·  Breaking Hearts ·  Ice on Fire ·  Leather Jackets ·  Reg Strikes Back ·  Sleeping with the Past ·  The One ·  Duets ·  Made in England ·  The Big Picture ·  Songs from the West Coast ·  Peachtree Road ·  The Captain and the Kid ·  The Union ·  The Diving Board ·  Wonderful Crazy Night ·  The Lockdown Sessions
Kokoelmat : Greatest Hits ·  Greatest Hits Volume II ·  The Thom Bell Sessions ·  Lady Samantha ·  Greatest Hits Vol. 3 ·  To Be Continued ·  The Very Best of Elton John ·  Rare Masters ·  Greatest Hits 1976–1986 ·  Love Songs ·  Greatest Hits 1970–2002 ·  Rocket Man: The Definitive Hits
Livealbumit : 17-11-70 ·  Here and There ·  Live in Australia with the Melbourne Symphony Orchestra ·  Elton John One Night Only – The Greatest Hits ·  Elton John 60 – Live at Madison Square Garden
Soundtrack : Friends ·  The Lion King ·  The Muse ·  Elton John and Tim Rice’s Aida ·  The Road to El Dorado ·  Gnomeo & Juliet
Muuta : Bernie Taupin ·  Gus Dudgeon ·  Paul Buckmaster
Epäjumalten hämärä

| Epäjumalten hämärä, eli, Miten vasaralla filosofoidaan> Götzen-Dämmerung, oder, Wie man mit dem Hammer philosophiert |
| --- | --- |

Alkuperäisteos
Kirjailija:  Friedrich Nietzsche
Kieli:  saksa
Genre:  mannermainen filosofia
Julkaistu:  1889
Suomennos
Suomentaja:  Markku Saarinen
Kustantaja:  Unio Mystica
Julkaistu:  1995
Sivumäärä:  140
ISBN:  952-9586-35-3
Löydä lisää kirjojaKirjallisuuden teemasivulta
Epäjumalten hämärä, eli, Miten vasaralla filosofoidaan (saks. Götzen-Dämmerung, oder, Wie man mit dem Hammer philosophiert) on Friedrich Nietzschen kuuluisimpia teoksia. Se on kirjoitettu vuonna 1888 ja julkaistu vuonna 1889. Teos on yhteenveto Nietzschen myöhemmästä filosofiasta. Siinä hän käsittelee erityisesti kristinuskoa, ihmistä ja moraalin suhdetta näihin kumpaankin sekä itse elämään. Nimessä mainitut ”epäjumalat” ovat vanhoja arvoja ja arvostettuja filosofeja, jotka Nietzsche altistaa tuhoisalle kritiikille. Teosta pidetään Nietzschen kiihkeimmän luomiskauden huipentumana ja siinä hän esitteleekin nykyään tunnetuimpia ajatuksiaan, kuten kristillinen moraali luonnonvastaisuutena.
Kirjallisuutta

Nietzsche, Friedrich: Epäjumalten hämärä, eli, Miten vasaralla filosofoidaan.  ((Götzen-Dämmerung, oder, Wie man mit dem Hammer philosophiert, 1888.) Suomentanut Markku Saarinen)  Helsinki:  Unio mystica, 1995.  ISBN 952-9586-35-3.
Aiheesta muualla

Pelttari, Mikko: Epäjumalten hämäristä. Paatos 2/2007.
Scaruffi, Piero: Twilight of the Idols. Scaruffi.com 2014. (englanniksi)
Vähämäki, Jussi: Mystinen Nietzsche (Arkistoitu – Internet Archive). Niin & näin 3/1996.
Etsivä löytää

| Etsivä löytää> Finders Keepers |
| --- | --- |

Alkuperäisteos
Kirjailija:  Stephen King
Kieli:  englanti
Genre:  rikoskirjallisuus
Julkaistu:  2015
Sivumäärä:  434
ISBN:  978-1-5011-0007-9
Suomennos
Suomentaja:  Ilkka Rekiaro
Kustantaja:  Tammi
Julkaistu:  2017
Sivumäärä:  389
ISBN:  9789513188221
Sarja: Bill Hodges -trilogia
Edeltävä:  Mersumies
Seuraava:  Viimeinen vartio
Löydä lisää kirjojaKirjallisuuden teemasivulta
Etsivä löytää (engl. Finders Keepers) on Stephen Kingin vuonna 2015 ilmestynyt rikosromaani, joka on Bill Hodges -trilogian toinen osa. Kirja on julkaistu suomenkielisenä Ilkka Rekiaron kääntämänä ja Tammen kustantamana vuonna 2017.
Elswick (Newcastle upon Tyne)

Näkymä Elswick Roadilta lauantaiaamuna lokakuussa 2005.
Elswick on alue Newcastle upon Tynen kaupungissa Englannissa. Se sijaitsee kaupungin länsiosassa ja rajoittuu Tynejokeen. Koillisen hiilikaivosteollisuudesta on ensimmäinen maininta vuodelta 1330, jolloin kirjattiin, että Tynemouthin priori antoi ”Elstewykeen” luvan Heygrove-nimiselle hiilikaivokselle viiden punnan vuosivuokralla. Elswickin nimi tunnetaan William Armstrongin suurista sotatarvike- ja meriteollisuustehtaista Mitchell & Co. Elswick Park, jotka liittyvät samannimiseen vanhaan kartanoon, joka nyt on virkistysaluetta.
Alueen väkiluku on 11 325, mikä on 4,4 prosenttia Newcastlen koko väestöstä. Alueen väestöstä 33 prosentilla on auto, kun kaupungissa keskimäärin auton omistajia västöstä on 54,7 prosenttia.
Koulutus

Elswickissä on kaksi alakoulua, St Michael’s RC ja Canning Street ja yksi esikoulu. Alueella on myös Newcastle College.
Virkistys ja vapaa-aika

Elswickissä on Cruddas Parkin kirjasto. Elswickin puisto ja uima-allas sijaitsevat myös alueella, ja siellä on tenniskenttiä ja sateelta suojattuja 5 A Side -pelipaikkoja.
Tilastot

| Ikäryhmä | Määrä |
| --- | --- |
alle 16: 2 419
16–24: 1 808
25–44: 3 246
45–64: 2 277
65–74: 846
75+: 734
| Etninen ryhmä | Määrä |  % |
| --- | --- | --- |
| Valkoisia | 9 055 | 80 |
| afrokaribialaisia | 68 | 0,6 |
| eteläaasialaisia | 1 850 | 16,3 |
| kiinalaisia | 61 | 0,5 |
| muita | 283 | 2,5 |
Alueen 5 886 rakennuspaikasta 12,9 % on rakentamattomia, mikä on yli kaksinkertainen luku verrattuna kaupungin keskimääräiseen 5,3 prosenttiin. Omistaja asuu 28,6 % asunnoista, mikä on paljon vähemmän kuin kaupungissa keskimäärin: 53,3 %.
Aiheesta muualla

Newcastle Council Ward Info: Elswick